Kermis.nu - Kermis in Lekkerkerk mei 2018
Kermis Lekkerkerk 2018
Kermis Lekkerkerk 2018 - Hemelvaartskermis Twee vas ná 11-jarige ontvoer, losprys geëis is | Maroela Media
ŉ 42-jarige man en ŉ 27-jarige vrou sal verwagting vandag in die landdroshof in eMalahleni (Witbank) verskyn in verband met die ontvoering van ŉ 11-jarige meisie.
Die twee verdagtes is Maandag in hegtenis geneem in verband met die ontvoering wat op 30 November in die Vosman-omgewing plaasgevind het.
Volgens kol. Donald Mdhluli, polisiewoordvoerder, het die man glo vir die meisie gesê haar ma het hom gestuur om haar te kom haal. “Ander familielede het nie agterdogtig geraak nie aangesien die meisie opgewonde was om die man te sien en hom vertrou het. Die man was glo ook baie bedagsaam en oortuigend.”
Die ma van die meisie het egter die volgende dag ŉ oproep ontvang waartydens ŉ losprys van R250 000 vir die veilige terugkeer van haar kind geëis is. “Die ontvoerders het beweer die meisie is in Nelspruit en het die ma gewaarsku om nie die polisie te kontak nie indien sy haar kind weer lewend wou sien.”
Die 27-jarige man het egter ander familielede in kennis gestel wat op hul beurt die polisie gekontak het. “Die polisie het onmiddellik met ŉ ondersoek begin. Van die familielede het intussen na Nelspruit gery om te kyk of hulle van die inligting wat die ontvoerders gegee het, kon verifieer.”
Volgens Mdhluli het die ontvoerders verneem dat ŉ saak van ontvoering aanhangig gemaak is en dat die polisie ondersoek instel. Hulle het toe glo die kind vrygelaat en die ma gekontak en gesê die kind is steeds in Vosman en nie in Nelspruit soos hulle voorheen beweer het nie.
“Familielede is terug na Vosman waar hulle die meisie ongedeerd gevind het. Die polisie is intussen kennis gestel van die nuwe verwikkelinge waarna die ondersoek verskerp is.”
ŉ Nabye familielid was volgens Mdhluli glo by die ontvoering betrokke. Die moontlikheid bestaan dat die verdagtes op verdere aanklagte tereg kan staan.
eMalahleni Mpumalanga Nelspruit
Probeer om selfde te doen as in die Vdbpark saak. Moontlik familielid?
Het die arme drommels dan niks geleer uit juffrou Liewe Heksie en haar trawante van Vanderbijlpark se poging nie?
Mense is verdomde siek goed. Jy kan nie eers mee jou eie skaduwee vertrou nie.